Coreea de Nord anunță că „suspendă” trimiterea de baloane cu excremente peste graniță, în Sud
Coreea de Nord s-a angajat, duminică, „să suspende” lansarea spre Coreea de Sud de baloane pline cu deșeuri, de la mucuri de țigară la excremente de animale, după ce a lansat câteva sute în cursul ultimelor zile. „Vom suspenda temporar dispersia de deșeuri de hârtie dincolo de frontieră”, a anunțat agenția oficială nord-coreeană KCNA, susținând și că această „contramăsură” a fost eficientă.